जांच एजेंसी बोली- US के कहने पर मिलिट्री की खुफिया जानकारी इकट्ठा कर रहा था
Russia Military Complex Case; Wall Street Journal Journalist Arrested रूस ने गुरुवार को एक वॉल स्ट्रीट जर्नल के लिए काम करने वाले एक अमेरिकी पत्रकार को जासूसी के आरोप में पकड़ा है।
रूस ने गुरुवार को वॉल स्ट्रीट जर्नल के लिए काम करने वाले एक अमेरिकी पत्रकार को जासूसी के आरोप में पकड़ा है। रूस की फेडेरल सिक्योरिटी सर्विस यानी FSB का आरोप है इवान गेर्शकोविच नाम का ये पत्रकार अमेरिका के कहने पर रूस के मिलिट्री इंडस्ट्रीयल कॉम्पलेक्स की जानकारी इकट्ठा कर रहा था।
FSB ने बताया कि इवान को मॉस्को से करीब 900 मील दूर येक्टारिंबर्ग नाम के शहर से गिरफ्तार किया गया है। प्रेस स्टेटमेंट में बताया गया है कि इवान के खिलाफ रूस के क्रिमिनल कोड की धारा 276 के तहत मामला दर्ज किया गया है। वहीं अपने पत्रकार की गिरफ्तारी पर वॉल स्ट्रीट जर्नल ने चिंता जाहिर की है।
अमेरिका ने अब तक नहीं दी कोई प्रतिक्रिया
अपने पत्रकार के रूस की जासूसी के आरोप में गिरफ्तार होने पर अमेरिका ने अभी तक कोई प्रतिक्रिया नहीं दी है। मॉस्को में अमेरिका की एम्बेसी ने न्यूयॉर्क टाइम्स के सवालों का जवाब देने से इनकार कर दिया। रिपोर्ट्स के मुताबिक इवान वॉल स्ट्रीट जर्नल के अलावा न्यूज एजेंसी AFP, द मॉस्को टाइम्स और न्यूयॉर्क टाइम्स के लिए भी काम कर चुका है।
लोकल मीडिया के मुताबिक इवान यूक्रेन जंग और रूस की प्राइवेट मिलिट्री वैगनर ग्रुप को कवर कर रहा था। उसकी आखिरी रिपोर्ट जंग की वजह से तबाह हो रही रूस की अर्थव्यवस्था पर थी।
खबर को आगे पढ़ने से पहले ग्राफिक में रूस की खुफिया एजेंसी के बारे में जानें...
इवान को 20 साल की सजा दे सकता है रूस
FSB ने अपने बयान में ये नहीं बताया है कि इवान को कब गिरफ्तार किया गया। हालांकि, मॉस्को टाइम्स की रिपोर्ट के मुताबिक इवान को बुधवार को एक रेस्टोरेंट से गिरफ्तार किया गया। उसके चेहरे को एक स्वेटर से कवर कर एक मिनिवैन में बैठा लिया गया।
अलजजीरा की रिपोर्ट के मुताबिक अगर इवान पर लगे आरोप सच साबित होते हैं तो उसे 20 साल तक की सजा हो सकती है। शीत युद्ध खत्म होने के बाद यह रूस के अमेरिकी पत्रकार को गिरफ्तार करने का पहला मामला है।
रूस से जुड़ी ये खबर भी पढें...
बेटी की ड्राइंग पर पिता को दो साल की जेल:जंग के खिलाफ बोलने पर रूस की कोर्ट का फैसला, हाउस अरेस्ट से भागा आरोपी
रूस की एक कोर्ट ने मंगलवार को एलेक्सी मोस्कालयेव नाम के एक व्यक्ति को दो साल के लिए जेल की सजा सुनाई है। इसका गुनाह सिर्फ इतना था कि पिछले साल मोस्कालयेव की बेटी ने जंग के खिलाफ अपने स्कूल में एक ड्राइंग बनाई थी।
रूस की पुलिस ने एलेक्सी मोस्कालयेव को हाउस अरेस्ट में रखा था। हालांकि, रॉयटर्स की रिपोर्ट के मुताबिक अब पुलिस को उसका कुछ अता-पता नहीं हैं। माना जा रहा है कि मोस्कालयेव सजा से बचने के लिए भाग गया है। पूरी खबर यहां पढें...